কলকাতা বিমানবন্দরে সিআইএসএফ জওয়ানের ঝুলন্ত দেহ উদ্ধার

কলকাতা: কলকাতা বিমানবন্দরের (Kolkata Airport) ইন্টারন্যাশনাল কার্গোর সিআইএসএফ ব্যারাকে সিআইএসএফ কনস্টেবলের (Kolkata Airport CISF Jawans) ঝুলন্ত মৃতদেহ উদ্ধার। সিআইএসএফ জওয়ানের মৃতদেহ উদ্ধার ঘিরে চাঞ্চল্য ছড়াল। খবর পেয়ে ঘটনাস্থলে এনএসসিবিআই থানার পুলিশ। কীভাবে এই ঘটনা ঘটল, তা খতিয়ে দেখা হচ্ছে।

জানা গিয়েছে, কলকাতা বিমানবন্দরের ইন্টারন্যাশনাল কার্গোর সিআইএসএফ ব্যারাকে সিআইএসএফ কনস্টেবলের ঝুলন্ত মৃতদেহ উদ্ধার ঘিরে চাঞ্চল্য ছড়িয়ে পড়ে। বুধবার সকালে কলকাতা বিমানবন্দরের ইন্টারন্যাশনাল সিআরপিএফ ব্যারাকে কনস্টেবল রঘুনাথ পাল নামে বর্ধমান হিরাপুরের বাসিন্দার ঝুলন্ত মৃতদেহ উদ্ধার হয়। সিআরপিএফ কর্মীরা প্রথম দেখতে পায় ঝুলন্ত দেহ। এরপরে এনএসসিবিআই থানায় খবর দিলে পুলিশ যায় ঘটনাস্থলে ইতিমধ্যেই মৃতদেহ উদ্ধার করে। পুলিশ কয়েকজনকে জিজ্ঞাসাবাদে জানতে পেরেছে বিপুল পরিমাণ ঋণের বোঝা মাথায় ছিল ওই জওয়ানের। যার জেরে কিছুদিন ধরে মানসিক সমস্যায় ভুগছিল। পরিবারকেও গোটা বিষয়টি জানিয়েছিল ওই জওয়ান। তার জেরেই আত্মহত্যা বলে প্রাথমিক অনুমান পুলিশ এর। প্রসঙ্গত, গত ২৬ জানুয়ারি প্রজাতন্ত্র দিবসের দুপুরে কলকাতা বিমানবন্দরে উদ্ধার হয়েছিল এক যাত্রীর রক্তাক্ত দেহ।